Daugavpils pilsētas domes iepirkumu komisija

**““Smiltenes ielas divlīmeņu pārvada ar pievadiem būvniecība līdz Smilšu un Kauņu ielu krustojumam, Daugavpilī” KF projekta ietvaros (SAM 6.1.4.2.)”**

identifikācijas numurs DPD 2016/175

**Atbildes**

**uz piegādātāju jautājumiem**

**Nr.24**

*24.1.jautājums*

*Tehniskā projekta BK daļas rasējuma BK1-34 piezīmē Nr.3 ir norādīts “Minimālais rievsienas pretestības moments 1200cm³/t.m. ar nosacījumu, ka tērauda klase rievpāļiem - S270GP, rievsienas šķērsgriezuma augstums - 310mm”.*

*Lūdzam Pasūtītāju apstiprināt, ka par atbilstošiem tiks atzīti rievpāļi, kuri atbilst šādiem parametriem: minimālais rievsienas pretestības moments 1200cm³/t.m., tērauda klase rievpāļiem - S270GP, rievsienas šķērsgriezuma augstums 310mm +/- 10mm.*

**24.1.Atbilde**

Saskaņā arTehniskā projekta BK daļas prasībām (sk. rasējumā BK1-34) Malu ielas atbalstsienai jāpielieto rievpāļu profilu, kuram pretestības moments sastāda 1200cm³/t.m. un tērauda klase S270GP. Rievsienas šķērsgriezuma augstums - 310mm.

Rievpāļu profila izgatavošanas pielaidēm jāatbilst standarta **LVS EN 10248-2:2001** norādītajām pielaidēm.

*24.2.jautājums*

*Lūdzam Pasūtītāju precizēt, kur tehniskajā projektā ir norādītas specifikācijas antigrafiti pārklājumam, ko uzklāj uz trokšņu barjerām.*

**24.2.Atbilde**

Antigrafiti pārklājumam jāpielieto materiāls uz silikona bāzes, kas nerod nekādu nevēlamo reakciju uz PMMA (uz akrila stiklu).

Antigrafiti pārklājumam jābūt glancētam, kurš ir neredzams uz virsmas.

Antigrafiti pārklājumam jāizveido slāni, kurš saglabā pilnu tvaiku caurlaidību (elpošanu) un veido vienlaikus hidrofobizāciju.

Antigrafiti pārklājumam jāatbilst ugunsdrošības funkcijām (tas nav uzliesmojošs), kā arī jāizmanto UV filtri, kuri pagarina izturību.

Antigrafiti pārklājuma garantijas terminam jābūt 5 gadi.

**Obligātas prasības antigrafiti pārklājumam:**

Antigrafiti pārklājuma caurspīdīgam ekrānam ir **jābūt uzklātam rūpnieciski, lai nezaudētu ekrāna caurspīdīgumu un neveidotos mikroplaisas, un ir jābūt  UV izturīgam.**

*24.3.jautājums*

*Lūdzam Pasūtītāju precizēt, vai starp prettrokšņu sienas paneļu horizontālajiem sajūgumiem var izmantot savienojumus analogus šarnīrveida savienojumam ar blīvējošas, skaņu slāpējošas gumijas palīdzību?*

**24.3.Atbilde**

Starp prettrokšņu sienas paneļu horizontālajiem sajūgumiem projektā nav paredzēts izmantot blīvējošas gumijas starplikas sakarā ar to, ka gumijas starplikas **nevar būt** kā **ilgtermiņa** labs risinājums, kas ir pretrunā ar prettrokšņa ekrāna garantiju - **10 gadi**, pie nosacījuma ka ekrāns kalpo nelabvēlīgos apstākļos (parasti kalpošanas termiņš ir līdz 30 gadiem).

Gumijas starplikas salīdzinājumā ar ekstrūzijas alumīnija profilu nevar nest paredzēto izturības slodzi, kā rezultātā ilgtermiņā viņi ir vairāk pakļauti deformācijai un nolietojumam, kuru rada vēja slodzes, vibrācijas, gaisa temperatūras izmaiņas, konstrukcijas dažādu materiāla termiskās deformācijas. Ņemot vērā visu augstāk minēto, ja tiek izmantotas gumijas horizontālās starplikas, pretrokšņu siena ar laiku deformēsies, būs gan sabojāts vizuālais izskats, gan arī var rast avārijas situācijas iespējamību satiksmes kustības dalībniekiem.

Projektā gumijas starplikas ir paredzētas tikai kā aizsedzējošs elements vertikālām malām (sk. rasējumā BK1-11).

*24.4.jautājums*

*Lūgums Pasūtītāju precizēt nerūsējošā tērauda cauruļu sieniņu biezumu lietus ūdens novades sistēmas caurulēm.*

**24.4.Atbilde**

Lietus ūdens novades sistēmas caurulēm jāpielieto nerūsējošā tērauda caurules ar sekojošu sieniņu biezumu: caurulēm ar diametru 160mm – 1,25mm un caurulēm ar diametru 250mm – 1,5mm.

*24.5.jautājums*

*Darbu apjomu 2. kārtas 6. sadaļas darbu izmaksu pozīcijā 6.1.54. "Pārvada un Smilšu ielas atbalstsienas margas prettrokšņu sienas posmā, iesk. izgatavošanu, montāžu un krāsošanu" darba apjoms ir 10,2 t un saskaņā ar rasējumu BK-1-14 šajā tāmes pozīcijā ietilpst arī nerūsējošā tērauda loksne ar apjomu 3,66 tonnas. Tāmes pozīcijā 6.1.58. “Nerūsējošais tērauds attāluma starp ietves karnīzes un prettrokšņu sienas pārsegšanai, ieskaitot komutācijas kastes vākus" paredzēti tādi paši darbi - nerūsējošā tērauda lokšņu montāžu. Lūdzam Pasūtītāju pārbaudīt, vai abas pozīcijas nedublē vienu un to pašu darbu 2 reizes.*

**24.5.Atbilde**

Pozīcijas nedublē vienu un to pašu darbu 2 reizes.

*24.6.jautājums*

*Lūdzam Pasūtītāju precizēt, vai darbu apjomu 2. kārtas 6. sadaļas darbu izmaksu pozīcijās 6.1.9. “Sausas būvbedres nodrošināšana” un 6.1.111. “Sausas būvbedres nodrošināšana”, ir jāiekļauj visi darbi, kas nepieciešami sausas būvbedres nodrošināšanai, izņemot Pārvada balstu un Smilšu atbalstsienu pamatu būvei nepieciešamo pagaidu nostiprinājumu konstrukcijas izbūves darbus, kuri atbilstoši BK daļas specifikācijas punktam S4 Konstrukcijas gruntī (pāļi, rievsienas u.c.) iekļaujami pamatu būvdarbu kopējās izmaksās?*

**24.6.Atbilde**

Projektā tika paredzēts iekļaut 2. kārtas 6. sadaļas darbu izmaksu pozīcijās 6.1.9. “Sausas būvbedres nodrošināšana” un 6.1.111. “Sausas būvbedres nodrošināšana” visi darbi, kas nepieciešami sausas būvbedres nodrošināšanai, izņemot Pārvada balstu un Smilšu atbalstsienu pamatu būvei nepieciešamo pagaidu nostiprinājumu konstrukcijas izbūves darbus.

Projektā tika paredzēts iekļaut pagaidu nostiprinājumu konstrukcijas izbūves darbus pamatu būvdarbu kopējās izmaksās atbilstoši BK daļas specifikācijas punktam S4 Konstrukcijas gruntī (pāļi, rievsienas u.c.).

Iepirkumu komisija